RICH เผยงบ Q2 ขาดทุนลดลง 74% หลังรายได้จากการขาย-บริการเพิ่มขึ้น
RICH เผยงบ Q2/59 ขาดทุนลดลง 74% มาที่ 9.81 ลบ. จากปีก่อนขาดทุน 38.37 ลบ. หลังรายได้จากการขายและบริการเพิ่มขึ้นจากความต้องการใช้เหล็กในประเทศปรับตัวขึ้น ขณะที่ช่วง 6 เดือนแรกมีกำไร 2.06 ลบ. จากปีก่อนขาดทุน 35.66 ลบ.
15 ส.ค. 2559

บริษัท ริช เอเชีย คอร์ปอเรชั่น จำกัด (มหาชน) หรือ RICH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 9.81 ล้านบาท หรือขาดทุนสุทธิ 0.004 บาทต่อหุ้น ขาดทุนลดลง 74% จากช่วงเดียวกันของปีก่อนที่มีผลขาดทุนสุทธิ 38.37 ล้านบาท หรือขาดทุนสุทธิ 0.016 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจาก รายได้จากการขายและบริการเพิ่มขึ้นจากงวดเดียวกันของปีก่อน เนื่องจากปริมาณความต้องการใช้เหล็กในประเทศปรับตัวเพิ่มสูงขึ้นจากทั้งโครงการก่อสร้างของภาครัฐ และภาคเอกชน จึงทำให้บริษัทและบริษัทย่อยได้รับคำสั่งซื้อจากลูกค้าในงวดนี้เพิ่มขึ้นจากงวดเดียวกันของปีก่อน
ขณะที่ช่วง 6 เดือนแรกมีกำไรสุทธิ 2.06 ล้านบาท หรือมีกำไรสุทธิ 0.001 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 35.66 ล้านบาท หรือขาดทุนสุทธิ 0.015 บาทต่อหุ้น